Myitrum manang ni, “Myu A Matu Tawk Hprut Masin”Ga shagawp shagun dat ai. Ya hte Nalung e byin ai gasat poi (2) ya na mahtai, anhte hpang de marai 6 asak ap nawng mat wa nna, marai 29 hkala nba hkrum ai; laja lana Mangshi tsi rung du ai mung lawm ai.M ni mung grai law hkra si ai lam chye lu ai. Tsi tsi hkam la nga ai machyi masha ni a matu kyu hpyi dum ga yaw.
JIC++read more
Myu A Matu Tawk Hprut Masin
Myu Tsaw Brang; ;
Kawsi Kyet tim,Hpanggara tim;
Marang htu tim,Jan kahtet tim; Kashung hkrum tim,Kam tim n kam tim; Yup n lu tim,Pu ba raitim;
Baw machyi tim,Kan machyi tim;
Kabu pyaw raitim,Shoichyum raitim; Kagat hkawm tim,Galau taw tim;
Gasat poi shang tim,Nni nkri hkrum tim;
Tsin-yam hkrum tim,Sai hkaw raitim,
Rim la hkrum tim,Zingri hkrum tim; Daw hten mat tim,Garen gari hkrum tim; Nta de dum tim,Tsaw hpe marit tim;
Nsin raitim,Nhtoi raitim;
Laban raitim,Naw Ku ten tim; Hkying ten mahkra, Myu a m’tu sha;
Sak jaw ap nawng, Shadan shadawng; Wunpawng Myusha, Mungkan gari na; Padang hkrun lam, Hkawm sa dingngam;
Awng Padang lu hkra, Atsam dat na; Tawk hprut masin, Tut e shagrin; Karai Wa hte, Shawnglam de she;
Myu Tsaw Brang Ngai, Shakut Nga Ai.
Shanglawt Tsing
( 2. 7. 2012 , 6 : 00 AM )
kac_Latn eng_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltz_Latn